ওদালগুৰিঃ ওদালগুৰি জিলাৰ দৰং-ওদালগুৰি সীমান্তৰ ওতলা গাঁৱত ভাৰতীয় সেনাই অভিযান চলাই শনিবাৰে দিনৰ প্ৰায় ১০.৩০ বজাত অস্ত্ৰ সহ এগৰাকী সন্দেহজনক আলফা কেডাৰক আটক কৰিবলৈ সক্ষম হয়৷ ওদালগুৰিৰ গলন্দীৰ ভাৰতীয় সেনাৰ ৰেড হৰ্ণ ডিভিজনৰ গজৰাজ বাহিনী আৰু ওদালগুৰি আৰক্ষীয়ে দৰং-ওদালগুৰি সীমান্তৰ ওতলা গাঁৱত অভিযান চলাই টংকেশ্বৰ কেওট(৪৮) নামৰ সন্দেহজনক লোকজনক আলফাৰ সৈতে সম্পৰ্ক থকাৰ অভিযোগত আটক কৰে৷ সংযুক্ত মুক্তি বাহিনী অসমৰ ৩৯ সংখ্যক প্ৰতিষ্ঠা দিৱসৰ দিনটোতে অভিযান চলাই গাঁও খনৰ এঘৰ লোকৰ ঘৰত তালাচী চলাই লোকজনক অস্ত্ৰসহ গ্ৰেপ্তাৰ কৰে।
সেনা-আৰক্ষীৰ অভিযানত সন্দেহজনক আলফা কেডাৰ আটক, পিষ্টল উদ্ধাৰ